CELEX: 62008TA0195
Language: mt
Date: 2009-12-10 00:00:00
Title: Kawża T-195/08: Sentenza tal-Qorti Ġenerali tal- 10 ta’ Diċembru 2009 — Antwerpse Bouwwerken vs Il-Kummissjoni ( Kuntratti pubbliċi — Proċedura ta’ sejħa għal offerti Komunitarja — Bini ta’ sala ta’ produzzjoni ta’ materjal ta’ referenza — Ċaħda tal-offerta ta’ kandidat — Rikors għal annullament — Interess ġuridiku — Ammissibbiltà — Interpretazzjoni ta’ kundizzjoni prevista fl-ispeċifikazzjonijiet tal-kuntratt — Konformità ta’ offerta mal-kundizzjonijiet previsti fl-ispeċifikazzjonijiet tal-kuntratt — Eżerċizzju tas-setgħa li jintalbu kjarifiki dwar l-offerti — Rikors għad-danni )

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/48
            
         Sentenza tal-Qorti Ġenerali tal-10 ta’ Diċembru 2009 — Antwerpse Bouwwerken vs Il-Kummissjoni
   (Kawża T-195/08) (1)
   
   (“Kuntratti pubbliċi - Proċedura ta’ sejħa għal offerti Komunitarja - Bini ta’ sala ta’ produzzjoni ta’ materjal ta’ referenza - Ċaħda tal-offerta ta’ kandidat - Rikors għal annullament - Interess ġuridiku - Ammissibbiltà - Interpretazzjoni ta’ kundizzjoni prevista fl-ispeċifikazzjonijiet tal-kuntratt - Konformità ta’ offerta mal-kundizzjonijiet previsti fl-ispeċifikazzjonijiet tal-kuntratt - Eżerċizzju tas-setgħa li jintalbu kjarifiki dwar l-offerti - Rikors għad-danni”)
   2010/C 24/83
   Lingwa tal-kawża: L-Olandiż
   
      Partijiet
   
   
      Rikorrenti: Antwerpse Bouwwerken NV (Antwerpen, il-Belġju) (rappreżentanti: inizjalment J. Verbist u D. de Keuster, sussegwentement J. Verbist, B. van de Walle de Ghelcke u A. Vandervennet, avukati)
   
      Konvenuta: Il-Kummissjoni tal-Komunitajiet Ewropej (rappreżentanti: E. Manhaeve, aġent, assistit minn M. Gelders, avukat)
   
      Suġġett
   
   Minn naħa, talba għall-annullament tad-deċiżjoni tal-Kummissjoni li tiċħad l-offerta ppreżentata mir-rikorrenti fil-kuntest ta’ sejħa għal offerti ristretta rigward il-bini ta’ sala ta’ produzzjoni ta’ materjali ta’ referenza fuq is-sit tal-Institut des matériaux et mesures de référence f’Geel (il-Belġju) u li tagħti l-kuntratt pubbliku lil kandidat ieħor u, min-naħa, talba għall-kumpens għad-danni allegatament imġarrba mir rikorrenti minħabba l-istess deċiżjoni tal-Kummissjoni.
   
      Dispożittiv
   
   
               (1)
            
            
               Ir-rikors huwa miċħud.
            
         
               (2)
            
            
               Antwerpse Bouwwerken NV hija kkundannata għall-ispejjeż, inklużi dawk relatati mal-proċeduri għal miżuri provviżorji fil-Kawża T-195/08 R.
            
         
      (1)  ĠU C 183, 19.7.2008.